மேலும், இந்த சாக்கடை கால்வாய் தற்போதுதான் கட்டப்பட்டுள்ள நிலையில், அறைகுறையான பணியின் காரணமாக பல இடங்களில் இடிந்துள்ளதை அப்பகுதியினர் சுட்டிக்காட்டுகின்றனர். இதேபோல், இப்பகுதியில் உள்ள கழிவு நீர் தொட்டியானது பல ஆண்டுகளாக சுத்தம் செய்யப்படாததால் கொசு வளர்க்கும் பண்ணையாக மாறியுள்ளது. இதனால் மாலை நேரம் வந்து விட்டாலே கதவு, ஜன்னல்களை அடைத்துவிட்டு வீட்டிற்குள் முடங்கிக் கிடக்கும் நிலை ஏற்பட்டுள்ளதாக குற்றம் சாட்டுகின்றனர். இதுகுறித்து விளக்கமறிய வீட்டுவசதித்துறை அதிகாரியை தொடர்பு கொள்ள பலமுறை முயன்றபோது அவர் இணைப்பில் கிடைக்கவில்லை. ஆகவே, அரசு ஊழியர் குடியிருப்பு பகுதியில் உள்ள அவலத்தை களைய உடனடியாக நடவடிக்கை வேண்டும் என்று குடியிருப்பு வாசிகள் கோரிக்கை விடுக்கின்றனர்.